laion/Wikipedia-Exotic huggingface dataset:
אגמייה אמריקאית

אגמייה אמריקאית (שם מדעי: Fulica americana) היא מין שבמשפחת הרליתיים והיא חיה בטבע באגמים בדרומה של דרום אמריקה. היא קרובתה של האגמייה המצויה. אורכה של האגמייה 34-43 ס"מ ומוטת כנפיה 58-71 ס"מ. משקל הזכרים 576-848 גרם ומשקל הנקבות 427-568 גרם. הזוויגים דןמים. הם בעלי נוצות שחורות עם מקור לבן, מצח אדום וקצוות המקור מנומרים באדום. הרגליים קטנות ובעלות קרומי שחייה. האגמייה נפוצה בביצות עשב לאורך החוף הפסיפי של אמריקה הצפונית מקולומביה הבריטית בצפון עד לצפון אמריקה הדרומית. האגמיה ניזונה במים מיצורים קטנים כמו סרטנים, רכיכות, דגים וחרקי מים וכן מזרעים ואצות. בעונת הרבייה האגמייה ניזונה בעיקר מרכיכות מים. האגמיות מקננות על מצע הסוף שבגדות המים ומטילות 6-9 ביצים. רוב האפרוחים לא מגיעים לבגרות עקב תחרות קשה על המזון שמביאה האם, וכן בגלל טורפים שונים. מדיה וקבצים בנושא אגמייה אמריקאית בוויקישיתוף אגמייה אמריקאית, באתר ITIS (באנגלית) אגמייה אמריקאית, באתר NCBI (באנגלית) אגמייה אמריקאית, באתר Animal Diversity Web (באנגלית) אגמייה אמריקאית, באתר האנציקלופדיה של החיים (באנגלית) אגמייה אמריקאית, באתר Internet Bird Collection (באנגלית) אגמייה אמריקאית, באתר GBIF (באנגלית) אגמייה אמריקאית, באתר אנציקלופדיה בריטניקה (באנגלית) אגמייה אמריקאית באתר הרשימה האדומה של IUCN קיליאן מולארני, לארס סוונסון, דן צטרסטרום, פיטר ג'. גרנט, דן אלון, יוסי לשם, אבי ארבל (ע), לקסיקון מפה: הציפורים - המדריך השלם לציפורי אירופה וישראל, מפה הוצאה לאור, 2003
שחפית גמדית

שחפית גמדית (שם מדעי: Sternula albifrons) היא עוף ים קטן ממשפחת השחפיתיים. אורכה של שחפית זו 21-25 ס"מ ומוטת כנפיה 41-47 ס"מ. היא בעלת נוצות לבנות לאורך גופה עם ראש כהה כולל פס סביב עיניה ומקור גדול וצהוב. שחפית זו מבלה זמן רב מחייה לב ים והיא נפוצה בעיקר סביב האזורים הממוזגים והטרופיים של חופי אירופה ואסיה. היא נודדת גם דרומה יותר עד לאוסטרליה ולדרום אפריקה. השחפיות מקננות סביב חופים, איים טרופיים ומלחות בהם היא מטילה 2-4 ביצים. היא ניזונה בעיקר מדגים אליהם היא צוללת בים. בעונת הקינון הזכר מאכיל את הנקבה בדגים. שני בני הזוג דוגרים על הביצים במשמרות במשך 19-22 יום עד לבקיעת האפרוחים. S. a. albifrons S. a. guineae S. a. sinensis בישראל מקננות כמאתיים שחפיות גמדיות מתת המין S. a. albifrons בסביבות בריכות המלח בעתלית. מצב השימור של תת-המין בישראל נחשב בסיכון CR (בסכנה). בחודש יוני 2023 מתו בין 1,000–1,500 אפרוחים של שחפית גמדית ושחפית ים, ככל הנראה בשל ווירוס קטלני שהתפשט במהירות במושבה הצפופה. כל הנפגעים היו אפרוחים ולא בוגרים, כשההערכה עמדה על כ-99% מאלו של שחפיות הים, וכ-70% של השחפיות הגמדיות. רוב הזוגות שאיבדו את הדור הראשון של האפרוחים המשיכו לאחר מכן למחזור שני. שחפית גמדית תופסת דג שחפית גמדית ביצים של שחפית גמדית מהתת-מין S. a. albifrons, אוסף מוזיאון טולוז מדיה וקבצים בנושא שחפית גמדית בוויקישיתוף שחפית גמדית, באתר ITIS (באנגלית) שחפית גמדית, באתר NCBI (באנגלית) שחפית גמדית, באתר Animal Diversity Web (באנגלית) שחפית גמדית, באתר GBIF (באנגלית) שחפית גמדית באתר הרשימה האדומה של IUCN מגדיר הציפורים של ישראל - שחפית גמדית, באתר פורטל צפרות נעה פישר, כאלף אפרוחים של שחפיות נמצאו מתים בעתלית, באתר ynet, 28 ביוני 2023
קונסטנטין שמידט פון קנובלסדורף

קונסטנטין שמידט פון קנובלסדורף (בגרמנית Konstantin Schmidt von Knobelsdorf;‏ 13 בדצמבר 1860 – 1 בספטמבר 1936), היה גנרל גרמני, שנודע בתפקידו כראש מטה הארמייה החמישית מתחילת מלחמת העולם הראשונה, ועד לאמצע קרב ורדן. פון קנובלסדורף נולד ב-13 בדצמבר 1860 בפרנקפורט על האודר שהשתייכה לממלכת פרוסיה, ובשנת 1878 התגייס לצבא הפרוסי והצטרף לרגימנט הרגלים ה-67 (מגדבורג ה-4). בשנת 1881 הועבר פון קנובלסדורף לרגימנט הרגלים ה-98, ולאחר מכן מילא תפקידי מטה שונים. לאחר מכן פיקד על הגדוד ה-1 רגימנט הרגלים ה-74 (הנובר ה-1), ולאחר מכן כיהן פון קנובלסדורף כקצין מטה בקורפוס ה-9 ובקורפוס ה-10. בשנת 1908 הוא מונה למפקד רגימנט הרגלים של המשמר ה-4, ובשנת 1911 הוא הועלה לדרגת גנרל מיור ומונה לראש מטה קורפוס המשמר. בשנת 1912 הוא מונה לראש אגף האפסנאות במטה הכללי הגרמני, ובשנת 1914 הוא הועלה לדרגת גנרל לוטננט. עם פרוץ מלחמת העולם הראשונה מונה פון קנובלסדורף לראש מטה הארמייה החמישית, שהייתה תחת פיקוד וילהלם, נסיך הכתר של גרמניה, אולם בפועל פון קנובלסדורף ניהל בה את כל העניינים. הארמייה לחמה בחזית המערבית, ונטלה חלק בקרבות המערכה על הגבולות. בשנת 1916 היה פון קנובלסדורף מהמתכננים הראשיים של קרב ורדן, ודחף בכל מאודו בתקווה להשיג ניצחון בקרב. על פעולותיו בקרבות קיבל פון קנובלסדורף את עיטור הפור לה מריט ב-17 באוקטובר 1915, ואת תוספת עלי האלון לעיטור ב-21 באוגוסט 1916. באותו יום הוא מונה למפקד הקורפוס ה-10, ופיקד עליו בקרבות בחזית המזרחית. בנובמבר אותה שנה הועבר הקורפוס לחזית המערבית, ולחם בקרבות השונים עד סוף המלחמה, וזמן קצר קודם לכן הועלה פון קנובלסדורף לדרגת גנרל חיל הרגלים. ב-30 בספטמבר 1919 פרש פון קנובלסדורף מהצבא, וב-1 בספטמבר 1936 מת בביתו בגליקסבורג. קרב ורדן מדיה וקבצים בנושא קונסטנטין שמידט פון קנובלסדורף בוויקישיתוף
רובוקופ (פירושונים)

האם התכוונתם ל... רובוקופ – דמות בדיונית של קיבורג-שוטר רובוקופ (סרט, 1987) – סרט מדע בדיוני רובוקופ 2 – סרט המשך לסרט מ-1987 רובוקופ 3 – סרט המשך לסרט מ-1990 רובוקופ (סרט, 2014) – סרט מדע בדיוני, רימייק לסרט המקורי אך עם עלילה שונה רובוקופ (סדרת האנימציה) – סדרת אנימציה מ-1987 רובוקופ: סדרת הטלוויזיה – סדרת לייב אקשן רובוקופ: הנחיות עיקריות – מיני-סדרה רובוקופ (קומיקס)
ההבטחה

האם התכוונתם ל... ההבטחה (מיני-סדרה) – מיני-סדרה בריטית על שלהי ימי המנדט ההבטחה (מחזה) – מחזה מאת דפנה אנגל ההבטחה (סרט, 1979) – סרט קולנוע אמריקאי משנת 1979 ההבטחה (סרט, 1996) – סרט קולנוע בלגי משנת 1996 בבימוים של האחים דארדן ההבטחה (סרט, 2005) – סרט קולנוע סיני משנת 2005 ההבטחה (קומיקס) – רומן גרפי אמריקאי משנת 2012, עלילת המשך לאווטאר (סדרת טלוויזיה)
מועדון סיירה קנדה

מועדון סיירה קנדה (באנגלית: Sierra Club Canada בראשי תיבות: SCC) הוא ארגון איכות סביבה בקנדה. מועדון סיירה קנדה הוקם ב-1963 כאשר חברי התנועה לאיכות הסביבה מקולומביה הבריטית התקשרו עם מועדון סיירה בארצות הברית (רבים מחברים אלו בלטו אחר-כך בהקמת ארגון גרינפיס). מועדון סיירה קנדה הפך לארגון כלל-קנדי ב-1989, וקם רשמית כארגון קנדי ב-1992. נכון ל-2010 רשומים בארגון כ-10,000 חברים ותומכים. המשרד הראשי של הארגון שוכן באוטווה. מועדון סיירה קנדה מנוהל על ידי מועצת מנהלים בת ארבעה עשר חברים, הנבחרים במושב הכללי השנתי. מועדון סיירה קנדה מחולק לארבעה אזורים: אטלנטי(אנ'), אונטריו, פרריה וקוויבק ובנוסף תנועת הנוער של המועדון (Sierra Youth Coalition / Coalition Jeunesse Sierra). לתנועה יש משרדים באדמונטון, הליפקס, מונטריאול, טורונטו, ונקובר וויקטוריה. בנוסף כולל המועדון כמה קבוצות מקומיות הפועלות בעיקר ברמה העירונית. מועדון סיירה קנדה הוא שותף לקרן מועדון סיירה קנדה (Sierra Club Canada Foundation) וקרן מועדון סיירה קולומביה הבריטית (British Columbia Foundation). קואליציית הנוער סיירה (Sierra Youth Coalition) היא תנועת הנוער של מועדון סיירה קנדה. מועדון סיירה קנדה הוא חבר עיקרי ברשת הסביבתית הקנדית(אנ') (Canadian Environmental Network), ארגון גג של תנועות למען הסביבה בקנדה. מועדון סיירה קנדה פועל בחמישה תחומים: ההתחממות העולמית (Climate Change) – המועדון פועל ברמת הלאומית והמקומית להפחית את פליטת גזי החממה ולקדם שימוש באנרגיה מתחדשת. פעילות מקומית (Grassroots Action) – כל שלושה חברים ומעלה יכולים ליצור קבוצה שתפעל למען פרויקט שימור מסוים בתמיכה של ההנהלה האזורית של המועדון. בריאות ורווחה (Health & Wellbeing) – הארגון מאמין שבריאות האדם קשורה ישירות לבריאות כדור הארץ: מים טהורים, אוקיינוסים נקיים ומרחבי טבע הכוללים מגוון עשיר של בעלי חיים וצמחים. הארגון מעודד נופש פעיל באתרי טבע. קיימות (Sustainability) – קרן מועדון סיירה קנדה פועלת ברמה המקומית והלאומית לקדם דרך חיים המבוססת על קיימות. חיות הבר ומרחבי הטבע (Wildlife & Natural Spaces) – המועדון פועל בשיתוף פעולה עם חברים, בני ברית וקהילות לשמר ולהגן על חיות הבר ושטחי הטבע. אתר האינטרנט הרשמי של מועדון סיירה קנדה מועדון סיירה קנדה, ברשת החברתית פייסבוק מועדון סיירה קנדה, ברשת החברתית אקס (טוויטר) Sierra Club Canada Foundation Sierra Youth Coalition Board of Directors History Issues
יוהאן כריסטופרסון

יוהאן דייוויד כריסטופרסון (באנגלית: Johan David Kristoffersson, נולד ב-6 בדצמבר 1988) הוא נהג מרוצים שוודי. בשנת 2012 זכה באליפות הסופרסטארס (Superstars Series). באותה שנה זכה גם באליפות סקנדינביה למכוניות תיור ובסבב גביע פורשה קאררה הסקנדיבי. בשנים 2017 ו-2018 זכה באליפות העולם בראלי-קרוס. מתחרה במקביל גם באליפות סקנדינביה למכוניות תיור ובשנת 2018 זכה בתואר האליפות בפעם השנייה. אביו, טומי, היה נהג מרוצים ובעליה של קבוצת כריסטופרסון מוטורספורט (KMS). כריסטופרסון החל להתחרות בקבוצת כריסטופרסון מוטורספורט, שניהל אביו. בשנת 2008 התחרה בקטגוריית הצעירים באליפות שוודיה למכוניות תיור וסיים את העונה במקום הרביעי. שנה לאחר מכן עבר לקטגוריה הבכירה באליפות וסיים את העונה ללא נקודות. בעונתו השנייה באליפות לקח חלק רק בשלושת המרוצים האחרונים של העונה עם קבוצת Biogas.se. בשנת 2011 התאחדה האליפות השוודית עם האליפות הדנית ונוצרה אליפות סקנדינביה. גם בעונה זאת התחרה באופן חלקי ולקח חלק רק במחצית השנייה של העונה. הוא צבר נקודות במרבית המרוצים בהם השתתף ואף סיים פעמיים בפודיום. במקביל, התחרה גם בסבב גביע פורשה קאררה הסקנדיבי. במהלך העונה היה במאבק צמוד עם רובין רודהולם, זכה בתואר בעונה הקודמת. בסיבוב האחרון של העונה היה לו סיכוי תאורטי לזכייה בתואר, אך הוא נפסל לאחר שזינק מוקדם מידי למרוץ הראשון. הוא הצליח לנצח את המרוץ השני, אך לא הצליח לזכות בתואר. הפריצה הגדולה הגיעה בשנת 2012 בה זכה בחמישה תארים שונים. הוא זכה באליפות סקנדינביה למכוניות תיור ובגביע פורשה קאררה. בנוסף התחרה באליפות הסופרסטארס (Superstars Series) האיטלקית, בה זכה בתואר בשלוש קטגוריות שונות (האלוף הכללי, האלוף הבינלאומי ורוקי העונה). בשנת 2013 הצטרף לקבוצת פטרי קורס (Petri Corse) עימה התחרה באליפות הסופר סטארס, כשהוא נוהג בפורשה פאנאמרה. באותה עונה לקח חלק לראשונה בראלי שוודיה במסגרת אליפות אירופה בראלי-קרוס. בשנת 2014 החל להתחרות באליפות העולם בראלי-קרוס, כחלק מהקבוצה המשפחתית. שנת 2015 הייתה השנה המלאה הראשונה שלו באליפות. הוא פתח אותה עם ניצחון בפורטוגל ובהמשך הגיע עוד ארבע פעמים לפודיום. את העונה סיים במקום השלישי. עונה לאחר מכן סיים במקום השני, כשהוא רושם ניצחון ושני פודיומים. רצף של חמישה ניצחונות העניק לו את תואר האליפות בשנת 2017, כשנותרו עוד שני מרוצים לסיום העונה. בעונת 2018 הפגין דומיננטיות כשניצח אחד עשר מתוך שנים עשר המרוצים בעונה וזכה בתואר בפעם השנייה ברציפות. במקביל זכה באותה השנה גם בתואר האליפות באליפות סקנדינביה למכוניות תיור. בסיום עונת 2018 עזבו את אליפות העולם בראלי-קרוס כל קבוצות היצרנים הרשמיות. בעקבות כך עזב גם הוא את התחרות ועבר להתחרות בגביע העולם למכוניות תיור (WTCRׂׂׂ). מדיה וקבצים בנושא יוהאן כריסטופרסון בוויקישיתוף יוהאן כריסטופרסון, ברשת החברתית אקס (טוויטר) יוהאן כריסטופרסון, באתר DriverDB לנהגי מרוצים Johan Kristoffersson to drive Petri Corse Porsche Panamera, Touring Car Times, 27 March 2013 Kristoffersson secures title with fifth straight win, Motorsport.com, 17 September 2017 Austin World RX: Kristoffersson wraps up second title with win, Motorsport.com, 30 September 2018 Johan Kristoffersson secures 2018 title as Robert Dahlgren retires, Touring Cara Times, 22 September 2018 Johan Kristoffersson confirmed alongside Rob Huff and Mehdi Bennani at SLR, Touring Car Times, 20 December 2018
יעילות (פירושונים)

האם התכוונתם ל... יעילות (אנ') אפקטיביות (מועילוּת) (אנ') יעילות אלגוריתמית יעילות פארטו יעילות כלכלית יעילות שוק – ראו תאוריית השוק היעיל יעילות קוונטית – ראו נצילות קוונטית יעילות עצמית – ראו מסוגלות עצמית מדד יעילות
שרקרק סגול-חזה

שרקרק סגול-חזה (שם מדעי: Meropogon forsteni) הוא מין של שרקרק קטן החי רק באי סולאווסי שבאינדונזיה. זהו המין היחיד בסוג Meropogon. אורכו של שרקרק זה 25-26 ס"מ ואורך זנבו 6 ס"מ. הוא בעל חזה סגול שנתן לו את שמו וכן גבות סגולות וראש ובטן בצבע כתמתם. הכנפיים ופלג הגוף העליון ירוקים והמקור אפור בהיר. הנקבות דומות לזכרים אך חסרות חזה סגול. שרקרקים אלה נפוצים ביערות הגשם של האי סולוואסי. הם ציידי חרקים מוכשרים הניזונים מחרקים גדולים כמו חגבים, שפיריות, פרפרים וחיפושיות. לעיתים הם מעופפים בלהקות במצוד אחריהם. הם אוכלים גם צרעות ודבורים ומשפשפים את הארס על הענף לפני הבליעה. צאצאי השרקרקים עשויים להילחם זה בזה ואף להרוג אחד את השני כך שמכל תטולה שורדים מעטים בלבד. מדיה וקבצים בנושא שרקרק סגול-חזה בוויקישיתוף שרקרק סגול-חזה, באתר ITIS (באנגלית) שרקרק סגול-חזה, באתר NCBI (באנגלית) שרקרק סגול-חזה, באתר Animal Diversity Web (באנגלית) שרקרק סגול-חזה, באתר האנציקלופדיה של החיים (באנגלית) שרקרק סגול-חזה, באתר GBIF (באנגלית) שרקרק סגול-חזה באתר הרשימה האדומה של IUCN
אורג גס-מקור

אורג גס-מקור (שם מדעי: Amblyospiza albifrons) הוא מין של ציפור קטנה ממשפחת האורגיים והוא המין היחיד בסוגו. אורכו של האורג 19 ס"מ והוא אחד מהגדולים שבבני משפחתו. צבעו חום-כהה עם מצח לבן ומקור גדול ושחור המשמש לפיצוח אגוזים גדולים שאצל הצעירים צבעו צהוב והוא קטן יותר. האורגים ניזונים מזרעים קשים אותם הם מפצחים ביעילות. הם חיים בלהקות בערבות העשב של אפריקה וכן ביערות ובביצות ומקימים קנים ארוגים השונים משאר האורגיים. הקנים עגולים וגדולים יחסית ועשויים מגבעולים עדינים הארוגים היטב. פתח הקן מכיל כניסה ראשית קטנה יותר מהקן עגלגל. כמה יצורים מצליחים להיכנס ולפגוע בגוזלים כמו קוקל ברצ'ל, עורב הודי וכוח הנילוס. אורג זה כמו רוב האורגיים הוא פוליגמי. A. a. capitalba A. a. melanota A. a. montana A. a. unicolor A. a. albifrons מדיה וקבצים בנושא אורג גס-מקור בוויקישיתוף אורג גס-מקור, באתר ITIS (באנגלית) אורג גס-מקור, באתר NCBI (באנגלית) אורג גס-מקור, באתר Animal Diversity Web (באנגלית) אורג גס-מקור, באתר האנציקלופדיה של החיים (באנגלית) אורג גס-מקור, באתר GBIF (באנגלית) אורג גס-מקור באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
קנית אירופית

קנית אירופית (שם מדעי: Acrocephalus arundinaceus) היא ציפור שיר ממשפחת הסבכיים הניזונה בעיקר מחרקים. היא נפוצה בעיקר באירופה וגם באסיה ובצפון אפריקה. קנית זו היא אחת מהגדולות ביותר בסוגה. אורך הקנית 16–21 ס"מ, מוטת כנפיה 25–30 ס"מ ומשקלה 22–38 גרם. הקנית בעלת גוונים אפורים בהירים עם ראש גדול, גבות צהובות עבות וראש פרוע ולעיתים קרובות היא פותחת את המקור וחושפת לוע אדום. הזכרים והנקבות דומים מאוד אחד לשני. הקנית מצויה בשדות, רמות מרעה, חורשים, שיחיות ויערות ונודדים בחורף לאזורים חמים יותר. היא מגיעה גם לישראל. הקנית טורפת הניזונה מחרקים קטנים, בעיקר מזבובים שהם תזונתה העיקרית בעונת הרבייה באביב. שאר הזמן היא ניזונה מחיפושיות, עשים, שפיריות, עכבישים ואף מצפרדעים ומראשנים ודגים קטנים שהיא לוכדת מהמים. מדיה וקבצים בנושא קנית אירופית בוויקישיתוף קנית אירופית, באתר ITIS (באנגלית) קנית אירופית, באתר NCBI (באנגלית) קנית אירופית, באתר Animal Diversity Web (באנגלית) קנית אירופית, באתר GBIF (באנגלית) קנית אירופית באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
עדני סייפני

עדני סייפני (שם מדעי: Epimachus fastosus) הוא מין של ציפור ממשפחת העדניים המצויה בגינאה החדשה. זהו העוף הארוך ביותר בבני המשפחה בזכות זנבו דמוי הסיף, אך הוא לא הכבד ביותר - המין Manucodia comrii שוקל יותר ממנו. אורכם של עדניים גדולים אלה יחד עם הזנב 110 ס"מ משקלם נע בין 160-235 גרם בנקבות ובין 250-280 גרם בזכרים. הם בעלי גוף שחור ומוארך, מקור שחור המתעקל מטה, אוזניים כחולות בוהקות וכך גם הגב שמעל הכנפיים והכנפיים בעלות שוליים כחולים עם ירוקים ומעליהם נפרשים נוצות גליות בצבע כחול. בשולי הכנפיים התחתונים "ציצית" נוצות לבנות. הזנב ארוך מאוד ומכיל נוצות מרכזיות כחולות בוהקות עם נוצות שחורות סביבם. הנקבות חומות וחסרות נוצות כאלה. הזכרים עומדים בעת החיזור על ענפים נמוכים ומכסים את ראשם בכנפיהם. הזכרים פוליגמיים ומזדווגים עם נקבות רבות. הם חיים ביערות הגשם וניזונים מפירות ומחרקים. הם מצויים בסכנת הכחדה. Epimachus fastosus atratus Epimachus fastosus fastuosus Epimachus fastosus stresemanni Epimachus fastosus ultimus מדיה וקבצים בנושא עדני סייפני בוויקישיתוף עדני סייפני, באתר ITIS (באנגלית) עדני סייפני, באתר NCBI (באנגלית) עדני סייפני, באתר Animal Diversity Web (באנגלית) עדני סייפני, בבסיס הנתונים ARKive (באנגלית) עדני סייפני, באתר האנציקלופדיה של החיים (באנגלית) עדני סייפני, באתר GBIF (באנגלית) עדני סייפני באתר הרשימה האדומה של IUCN
עדני וולאס

עדני וולאס (שם מדעי: Semioptera wallacii) הוא מין יחיד בסוגו של עוף טרופי ממשפחת העדניים המצוי באינדונזיה. עדני זה קרוי על שם החוקר, הוגה תורת האבולוציה אלפרד ראסל וולאס, שביקר בגינאה החדשה וגילה אותו. העדני אנדמי לאיי מאלוקו ומצוי בעיקר באי טרנאטה וגם באיים הלמהרה, באצ'אן ומורוטאי. הוא מצוי ביערות הגשם השופעים באזור אך עלול להיות פגיע מכריתת היערות והפגיעה בסביבה. אורכו של עדני זה 28 ס"מ והוא בעל גוף חום-זית כשהזכרים בעלי מצח סגול, בליטה חומה מעל מקורם ואזור נוצות מהסנטר עד החזה ירוק בוהק עם גידול נוצות דמוי פרסה על החזה. מצידי הכתפיים כמה סעיפי נוצות ארוכות לבנות והזנב לבן מלמטה. הנקבות חומות ונראות כמו זרזירים. הזכרים פוליגמיים ומחכים לנקבות על קבוצת עצים בהם הם מתאספים. כשנקבה מגיעה הזכרים רוקדים במרץ ומנסים למשוך אותה אליהם אך רק הזכרים הבכירים מצליחים להגיע לאתרים המתאימים לרבייה. Semioptera wallacii halmaherae Semioptera wallacii wallacii מדיה וקבצים בנושא עדני וולאס בוויקישיתוף עדני וולאס, באתר ITIS (באנגלית) עדני וולאס, באתר NCBI (באנגלית) עדני וולאס, באתר Animal Diversity Web (באנגלית) עדני וולאס, בבסיס הנתונים ARKive (באנגלית) עדני וולאס, באתר האנציקלופדיה של החיים (באנגלית) עדני וולאס, באתר GBIF (באנגלית) עדני וולאס באתר הרשימה האדומה של IUCN
הקורפוס העשירי (האימפריה הגרמנית)

הקורפוס העשירי (בגרמנית: X. Armee-Korps) היה קורפוס של הצבא הפרוסי. הקורפוס לחם במלחמת צרפת–פרוסיה, ולאחריה הועבר לצבא הקיסרות הגרמנית. הוא לחם במלחמת העולם הראשונה ופורק עם סיומה. הקורפוס הוקם ב-30 באוקטובר 1866 וכמפקדו מונה קונסטנטין ברנהרד פון וויטס-רץ. מטה הקורפוס היה בהנובר, וחייליו גויסו מפרובינציית הנובר (שטחי ממלכת הנובר לשעבר), הדוכסות הגדולה של אולדנבורג ודוכסות בראונשווייג. במהלך מלחמת צרפת–פרוסיה היה הקורפוס שכלל את הדיוויזיות ה-19 וה-20 בפיקודו של פון וויטס-רץ, תחת פיקוד הארמייה השנייה, וכראש מטהו כיהן לאו פון קפריבי. הקורפוס לחם בקרבות מארס-לה-טור, אורליאן, לה מאן, ספישרה, המצור על מץ וקרב באון-לה-רולנד. במהלך התקופה שלאחר מכן, היה הקורפוס חלק מהאזור הצבאי השלישי. עם פרוץ מלחמת העולם הראשונה באוגוסט 1914, היה אוטו פון אמיך מפקד הקורפוס. הקורפוס הועבר לארמייה השנייה תחת פיקודו של מקס פון האוזן, וכלל את הדיוויזיות ה-19 וה-20. הקורפוס לחם בקרב לייז' ובקרב סן-קנטן, ולאחר מכן בקרב המארן ובקרב על האן. באפריל 1915 הועבר הקורפוס לחזית המזרחית, שם לחם כחלק מהארמייה ה-11 במהלך מתקפת גורליצה-טרנוב. בספטמבר אותה שנה הוחזר הקורפוס לחזית המערבית, ולחם כחלק מארמייה השלישית בקרב שמפאן השני. לאחר מתקפת ברוסילוב בשנת 1916 חזר הקורפוס לחזית המזרחית, בנובמבר אותה שנה חזר הקורפוס לחזית המערבית, ולחם בקרבות השונים כחלק מפלגת הארמייה B עד סוף המלחמה. ב-11 באוקטובר 1919 פורק הקורפוס, בעקבות תבוסת גרמניה במלחמה ופירוק צבא האימפריה הגרמנית. גנרל חיל הרגלים קונסטנטין ברנהרד פון וויטס-רץ (30 באוקטובר 1866 - 11 בדצמבר 1873) גנרל חיל הפרשים אלברכט, נסיך פרוסיה (12 בדצמבר 1873 - 9 ביולי 1888) גנרל חיל הרגלים לאו פון קפריבי (10 ביולי 1888 - 23 במרץ 1890) גנרל חיל הרגלים ולטר ברונזארט פון שלנדורף (24 במרץ 1890 - 26 בינואר 1893) גנרל חיל הרגלים אוגוסט פון זיבק (27 בינואר 1893 - 3 באפריל 1899) גנרל חיל הרגלים אוגוסט פון בומסדורף (4 באפריל 1899 - 16 באוקטובר 1899) גנרל חיל הפרשים קרל פון שטינצר (17 באוקטובר 1899 - 8 בפברואר 1908) גנרל חיל הרגלים אלפרד פון לוונפלד (9 בפברואר 1908 - 28 במאי 1909) גנרל חיל הרגלים אוטו פון אמיך (29 במאי 1909 - 21 בדצמבר 1915) גנרל לוטננט ולטר פון ליטוויץ (22 בדצמבר 1915 - 20 באוגוסט 1916) גנרל חיל הרגלים קונסטנטין שמידט פון קנובלסדורף (21 באוגוסט 1916 - 11 באוקטובר 1919) מדיה וקבצים בנושא הקורפוס העשירי בוויקישיתוף הקורפוסים של הצבא הקיסרי (בגרמנית) מפקדי הקורפוסים של הצבא הקיסרי (בגרמנית)
עדני העורב

עדני העורב (שם מדעי: Lycocorax pyrrhopterus) הוא מין של עוף טרופי ממשפחת העדניים המצוי באיי מאלוקו שבאינדונזיה. ציפור זו היא מין יחיד בסוג "עדני העורב". בניגוד לקרוביו, עדני זה איננו בעל נוצות בולטות וצבעוניות וכשמו מזכיר מאוד את העורב - קרוב משפחתם הרחוק של כל מיני העדניים. עדני זה חי ברמות הגבוהות של איי מאלוקו ולא ביערות גשם. אורכו 34 ס"מ והוא מזכיר במראהו עורב. צבעו שחור, עיניו אדומות ותחתית הכנפיים כתומה. הזוויגים דומים במראם, אך הנקבות קטנות יותר. הטיפול בגוזלים נעשה על-ידי שני ההורים, שלא כמו אצל שאר העדניים. העדני ניזון מפירות ומחרקים שחיים בשיחי הרמות. Lycocorax pyrrhopterus pyrrhopterus Lycocorax pyrrhopterus morotensis Lycocorax pyrrhopterus obiensis מדיה וקבצים בנושא עדני העורב בוויקישיתוף עדני העורב, באתר ITIS (באנגלית) עדני העורב, באתר NCBI (באנגלית) עדני העורב, באתר GBIF (באנגלית) עדני העורב באתר הרשימה האדומה של IUCN
עדני מריע

עדני מריע (שם מדעי: Phonygammus keraudrenii) הוא מין עוף ממשפחת העדניים החי ביערות גשם הרריים בגינאה החדשה ובצפון אוסטרליה והוא המין היחיד בסוגו. אורך העדני מגיע ל-31 ס"מ ומשקלו ל-130-240 גרם. הוא בעל גוף כחול עם כנפיים סגולות ועל ראשו זוג נוצות הנראות כקרניים. החזה ירקרק וכחול, העיניים אדומות והמקור קטן. קריאתו של העדני גבוהה ומזכירה קול של תרועת חצוצרה ולא של ציפור ומכאן שמו. עדני זה מצוי רוב הזמן בין ענפי היער בחיפוש אחר פירות וחרקים. Phonygammus keraudrenii adelberti Phonygammus keraudrenii aruensis Phonygammus keraudrenii diamondi Phonygammus keraudrenii gouldii Phonygammus keraudrenii hunsteini Phonygammus keraudrenii jamesi Phonygammus keraudrenii keraudrenii Phonygammus keraudrenii mayri Phonygammus keraudrenii neumanni Phonygammus keraudrenii purpureoviolacea מדיה וקבצים בנושא עדני מריע בוויקישיתוף עדני מריע, באתר ITIS (באנגלית) עדני מריע, באתר NCBI (באנגלית) עדני מריע, באתר האנציקלופדיה של החיים (באנגלית) עדני מריע, באתר GBIF (באנגלית) עדני מריע באתר הרשימה האדומה של IUCN
יוחנן השמונה עשר

יוחנן השמונה עשר, נולד בשם ג'ובאני פסאנו (באיטלקית: Giovanni Fassano;‏ 960 – יולי 1009), היה אפיפיור ברומא בין השנים 1003–1009. פסאנו נולד בשנת 960 ברומא, כבן לכומר רומאי. בצעירותו הוא פנה ללימודי כמורה, וב-2 בפברואר 1002 מונה לקרדינל על ידי האפיפיור סילווסטר השני. לאחר מותו של קודמו יוחנן השבעה עשר, נבחר פסאנו כאפיפיור ב-25 בדצמבר 1003. במהלך שלטונו שלט ברומא למעשה ג'ובאני קרסנציו, ממשפחת קרסנטי. תקופת כהונתו הייתה מלווה במלחמות בעקבות הסכסוך בין היינריך השני, קיסר האימפריה הרומית הקדושה לבין ארדואינו מאיבראה, שהכתיר את עצמו כמלך איטליה לאחר מותו של אוטו השלישי, קיסר האימפריה הרומית הקדושה. כמו כן באותה תקופה פעלו הסרצנים מאמירות סיציליה בחופשיות, ופשטו ללא הרף על חופי הים הטירני. במהלך כהונתו הוא אישר הקמת בישופות חדשה בבמברג, שעסקה בניצור שבטי הסלאבים, והצליח ליישב סכסוך בין אב המנזר של פלרי לבין הבישופים של סנס ואורליאן. כמו כן הוא הצליח ליצור התקרבות מסוימת בין הכנסיות המזרחית והמערבית, ושמו אף הוזכר לברכה בקונסטנטינופול. ביולי 1009 פרש יוחנן השמונה עשר למנזר, שם מת זמן קצר לאחר מכן, ובמקומו מונה כאפיפיור סרגיוס הרביעי. מדיה וקבצים בנושא יוחנן השמונה עשר בוויקישיתוף ערך באנציקלופדיה הקתולית (באנגלית) יוחנן השמונה עשר, באתר אנציקלופדיה בריטניקה (באנגלית) השם שנטל לעצמו, ושבו מוכר לעיתים היה יוחנן השבעה עשר, שאת כיוון שמי שכיהן בשם יוחנן השישה עשר (אנטי-אפיפיור) לא היה אפיפיור לגיטימי
אוגוסט (ברידג')

אוגוסט (באנגלית: Ogust) היא קונבנציה הקרויה על שמו של שחקן הברידג' האמריקאי Harold A. Ogust. היא ידועה גם בשם 'תשובת הקלאב הכחול' באנגלית Blue Club response, המהווה חלק משיטת ההכרזה הקלאב הכחול, שפותחה על ידי בניטו גארוצו. בקונבנציה זו משתמש שותפו של הפותח Weak two bid כאשר יש לו יד חזקה והוא שוקל להכריז משחק מלא או אפילו סלאם. המשיב המכריז 2NT מחזיק לפחות יד המזמינה למשחק מלא. הוא מבטיח 4-4.5 לקיחות בטוחות. הקונבנציה נועדה לבירור חוזק ידו של הפותח Weak Two וחלוקת הנקודות שבידו בין הסדרה שהוכרזה על ידו לבין סדרות אחרות. המשתמש בקונבנציה מנסה לקבל מידע שיעזור לו לקבל את ההחלטות הבאות: האם יש מספיק נקודות למשחק מלא או לסלאם? אם הפותח פתח עם מספר נקודות נמוך בטווח הנקודות המוגבל שהבטיח, לא רצוי להכריז משחק מלא. אם פתח עם מספר נקודות בחלק העליון של הטווח ניתן להכריז משחק מלא. האם החוזה צריך להיות ללא שליט או עם שליט בסדרה אותה הכריז הפותח? אם הנקודות מרוכזות בסדרה בה פתח הפותח, ייתכן כי חוזה עם סדרה זו כשליט עדיף על חוזה ללא שליט. שתי השאלות הנ"ל אינן בלתי תלויות. ישנם מקרים בהם קבלת ההחלטה של המשיב לפותח Weak Two תלויה בשילוב שני הגורמים: מספר הנקודות ואופן פיזורן. הפותח משיב לשאלה 2NT באופן הבא: ♣3 - מעט נקודות (6-8 נקודות) המפוזרות בסדרות שונות ♦3 - מעט נקודות (6-8 נקודות) שרובן או כולן מרוכזות בסדרה בה פתח ♥3 - הרבה נקודות (8-10 נקודות) המפוזרות בסדרות שונות ♠3 - הרבה נקודות (8-10 נקודות) שרובן או כולן מרוכזות בסדרה בה פתח 3NT - מבטיח AKQ בסדרה בה פתח בגרסה המקורית של הארולד אוגוסט התחלפו המשמעויות של הכרזות ♦3 ו-♥3. משמעות שתי הכרזות אלה הייתה: ♦3 - הרבה נקודות (8-10 נקודות) המפוזרות בסדרות שונות ♥3 - מעט נקודות (6-8 נקודות) שרובן או כולן מרוכזות בסדרה בה פתח מהלך ההכרזה: זוהי גרסה של קונבנציית Ogust בה הפותח מראה את מספר המפסידים שלו לאחר הכרזת 2NT. ♣3 - לפחות 9 מפסידים ♦3 - יד לא טובה עם 8 מפסידים ♥3 - יד טובה או סבירה עם 8 מפסידים ♠3 - לכל היותר 7 מפסידים גרסה זו פותחה על ידי השחקן האוסטרלי רון קלינגר. התשובות לשאלה 2NT מראות את איכות היד ואת מספר הקלפים המכובדים מתוך AKQ שמחזיק הפותח בסדרה בה פתח. ♣3 - יד באיכות גרועה עם מכובד אחד. ♦3 - יד באיכות גרועה עם שני מכובדים ♥3 - יד באיכות טובה עם מכובד אחד. ♠3 - יד באיכות טובה עם שני מכובדים. 3NT - יד עם שלושה מכובדים. Weak two bid מוטי גלברד, ברידג' הכרז בדרך הנכונה חלק ג' , פרק 4: פתיחות חלשות בגובה 2, קונבנציית Ogust, עמודים 100-97, הוצאה עצמית של המחבר, 2010 Ogust CONVENTION, Bridgeguys Ogust ,bridgebum Ogust ,BridgeHands מוטי גלברד,ברידג' הכרז בדרך הנכונה חלק ג' , פרק 4: פתיחות חלשות בגובה 2, קונבנציית Ogust,עמוד 98, הוצאה עצמית של המחבר,2010 Ogust, BridgeHands Ogust CONVENTION, Bridgeguys Ogust CONVENTION, Bridgeguys